മാർക്സിസ്റ്റ് തത്ത്വശാസ്ത്രതോടാഭിമുഖ്യമുള്ളതാണ് സോഷ്യലിസ്റ്റ് ഫെമിനിസ്റ്റ് പ്രസ്ഥാനങ്ങൾ. ഇതുപ്രകാരം, ചൂഷണം, അടിച്ചമർത്തൽ, തൊഴിൽ ന്നിവയുമായി ഇവ ബന്ധപ്പെട്ടിരിക്കുന്നു. ജോലിസ്ഥലത്തും ഗാർഹികാന്തരീക്ഷത്തിലും ഉള്ള സ്ത്രീപുരുഷട്രാൻസ് ജെൻഡർ അസമത്വം സ്ത്രീകളെയും ലൈംഗിക ന്യൂനപക്ഷങ്ങളേയും താഴേക്കിടയിലാക്കുന്നു. സോഷ്യലിസ്റ്റ് ഫെമിനിസ്റ്റുകൾ, വ്യഭിചാരം, ഗാർഹികതൊഴിൽ, ശിശുപരിപാലനം, വിവാഹം ഇവ സ്ത്രീകളെ പുരുഷകേന്ദ്രീകൃത സമൂഹത്തിനു ചൂഷണം ചെയ്യാനുള്ള ഉപാധികളാണെന്നു വിശ്വസിക്കുന്നു. ഇതു സ്ത്രീകളുടെ സ്ഥാനത്തെ ഇടിച്ചുതാഴ്ത്തുകയും അവരുടെ ജോലിയുടെ മഹത്ത്വത്തെ പരിഗണിക്കാതിരിക്കുകയും ചെയ്യുന്നു. സോഷ്യലിസ്റ്റ് ഫെമിനിസ്റ്റുകൾ വ്യക്തി അധിസ്ഠിതമായല്ലാതെ സമൂഹത്തെ ആകെ ദൂരവ്യാപകമായി പരിവർത്തിപ്പിക്കാൻ തങ്ങളുടെ ഊർജ്ജം വിനിയോഗിക്കുന്നു. പുരുഷന്മാരുടെ കൂടെ തുല്യതയിൽ മാത്രമല്ല സമൂഹത്തിലെ മറ്റ് ഏതൊരു പ്രസ്ഥാനങ്ങളും വ്യക്തികളുമായിച്ചേർന്ന് പ്രവർത്തിച്ച്, സമൂഹത്തെ ആകെ മറ്റിമറിക്കാൻ ആഗ്രഹിക്കുന്നു. ഒരു മുതലാളിത്ത ഘടനയിൽ സ്ത്രീകളുടെ അടിമത്തം സമൂഹത്തിലെ എല്ലാ വ്യക്തികളുടെയും അടിമത്തവുമായി ബന്ധപ്പെട്ടതാണ്. 

വർഗ്ഗ ചൂഷണം സമൂഹത്തിൽ അവസാനിച്ചാൽ സ്ത്രീകളുടെമേലുള്ള ചൂഷണവും അവസാനിക്കുമെന്ന് മാർക്സ് നിരീക്ഷിച്ചു. ഇതാണ് മാർക്സിസ്റ്റ് ഫെമിനിസം. 
പരിഷ്കരണവാദി ഫെമിനിസം
സോഷ്യലിസ്റ്റ് മാർക്സിസ്റ്റ് ഫെമിനിസ്റ്റ് പ്രസ്ഥാനങ്ങൾ
പുരോഗമനപ്രസ്ഥാനങ്ങൾ
പ്രസ്ഥാനങ്ങളും അവയുടെ തത്ത്വശാസ്ത്രങ്ങളും